GODIŠNJE IZVJEŠĆE O RADU „UDRUGE SLIJEPIH OGULIN“ ZA RAZDOBLJE OD 01.01.2020. DO 31.12.2020. GODINE

 Tijekom 2020. Godine u Udruzi slijepih Ogulin provedene su slijedeće projektne aktivnosti :

* Početkom siječnja 2020. godine započelo je provođenje 1. godine novog dvogodišnjeg programa financiranog od strane europskog socijalnog fonda pod nazivom „ BUDI UZ MENE „ u koji su uključeni 100% -tni invalidi članovi naše Udruge, a program omogućuje pomoć u svakodnevnom životu kroz rad videćeg pratitelja i koordinatora programa.
* Provođenje ovog programa završava u siječnju 2022. godine.
* 31.05.2020. završilo je provođenje završne 3. godine trogodišnjeg programa „Otvorena vrata“ kojeg financira glavni partner udruge Ministarstvo rada, mirovinskoga sustava, obitelji i socijalne politike
* U tijeku je provođenje 1. godine trogodišnjeg programa „Otvorena vrata“ koji financira glavni partner Udruge Ministarstvo rada, mirovinskoga sustava, obitelji i socijalne politike. Provođenje ovog programa započelo je 01. lipnja 2020., a završava 31. svibnja 2023.

- U tijeku je provođenje 2. godine trogodišnjeg programa „Kroz život zajedno“ koji se također financira sredstvima glavnog partnera Udruge , a to je Ministarstvo rada, mirovinskoga sustava, obitelji i socijalne politike.

- Provođenje ovog programa odvija se kroz rad videćeg pratitelja koji radi sa članovima Udruge – korisnicima programa , a to su slijepi članovi koji su nesamostalni u kretanju te trebaju pomoć videćeg pratitelja na terenu prilikom odlazaka liječniku, u trgovinu, na tržnicu, u banku, gradske službe i ostale institucije unutar naše županije.

- U tijeku je i provođenje 2. godine potpuno novog trogodišnjeg programa koji je financiran sredstvima novog partnera Udruge slijepih Ogulin, a to je Nacionalna zaklada za razvoj civilnog društva.

* Udruga slijepih Ogulin također provodi i programe ostalih partnera, a to su programi općine Josipdol , Grada Ogulina i karlovačke županije.
* Od ostalih aktivnosti u Udruzi istaknuli bismo druženja sa članovima Udruge koja se najčešće odvijaju srijedom kada se okuplja veći broj naših članova te besplatno mjerenje šećera i tlaka za sve naše članove koje se odvija svake prve srijede u mjesecu, a kojeg provode patronažne sestre Marija Brkić i Valentina Pribanić.
* Tijekom srpnja i kolovoza 2020. šestero članova Udruge pohađalo je edukaciju u ERKS Premantura , a uz to je jedna članica Udruge bila aktivna i na edukaciji za slijepe samce koja je održana u kolovozu 2020. godine u ERKS Premantura dok je dopredsjednik Udruge sudjelovao na edukaciji za upravljačke resurse temeljnih udruga koja je održana u rujnu 2020. također u ERKS Premantura .
* Treba naglasiti da su od početka ožujka 2020. na snazi posebne odredbe o okupljanjima na javnim prostorima zbog svjetske pandemije virusa Covid 19 te sukladno tome i naša Udruga poštuje sve naputke vezane za javna okupljanja i sve ostalo u prostoru Udruge.
* U godišnjem razdoblju od 01.01.2020. do 31.12.2020. izgubili smo ukupno petero članova od kojih su troje članova preminuli, a dva člana su se na vlastiti zahtjev ispisali iz članstva u Udruzi , a to su :

1.Vladimir Vučić – preminuo

2.Tomislav Ožanić – preminuo

3.Zora Ban - preminula

4.Biserka Bokulić – ispisala se na vlastiti zahtjev

5.Jovan Kosanović – ispisao se na vlastiti zahtjev

* U istom godišnjem razdoblju od 01.01.2020. do 31.12.2020. imamo upisano troje novih članova , a to su :

1.Marija Luketić

2.Milan Špehar

3.Franjo Jarnević